b'\n_START_ARTICLE_\n4. vlada Republike Slovenije\n_START_PARAGRAPH_\n4. vlada Republike Slovenije je bila vlada v obdobju od 27. februarja 1997 do 7. junija 2000.\n_START_SECTION_\nZgodovina\n_START_PARAGRAPH_\nNa dr\xc5\xbeavnozborskih volitvah leta 1996 je 27% glasov prejela Liberalna demokracija Slovenije; tako da je njen predsednik, dr. Janez Drnov\xc5\xa1ek, 9. januarja 1997 postal mandatar za sestavo nove vlade. Po sestavi koalicije je vlada zaprisegla 27. februarja istega leta._NEWLINE_Mandat vlade je trajal med 9. januarjem 1997 in 7. junijem 2000. To je bila tudi prva vlada v zgodovini samostojne Slovenije, proti kateri je bila vlo\xc5\xbeena interpelacija, ki je bila nato sprejeta v Dr\xc5\xbeavnem zboru, zaradi \xc4\x8desar je 7. junija prenehala z delom.'